stanford-oval/wikipedia huggingface dataset:
Štš-405
Palvelus

Saksan hyökätessä Neuvostoliittoon alus oli edelleen varustettavana telakalla ja otettiin palvelukseen 28. kesäkuuta, jolloin se liitettiin Tallinnassa N. E. Ejhbaumin komentamaan erilliseen koulutusdivisioonaan  Aluksen päälliköksi määrättiin kapteeniluutnantti I. A. Sidorenko. Alus lähti 19. heinäkuuta 1941 Kronstadtista Tallinnan kautta Triigiin, jonne se saapui 21. heinäkuuta.
Saapumispäivänään Triigiin alus lähti ensimmäiselle sotaretkelleen Bornholmin kaakkoispuolelle lähelle Stolpe-matalikkoa, jonne se saapui 24. heinäkuuta. Aluksen tähystäjä havaitsi seuraavien päivien aikana joitakin rahtilaivoja, mutta joko ei hyökätty tai hyökkäykset epäonnistuivat. Alus siirtyi 1. elokuuta Büsterortin majakalle, jossa tähystäjä havaitsi Saksan laivaston sotalaivoja ja 6. elokuuta kaksi rahtialusta. Alus lähti 8. elokuuta paluumatkalle.
Bogaskärin majakalla tapahtui 11. elokuuta onnettomuus, jossa päällikkö, koulutettavana ollut upseeri ja kaksi muuta miestä huuhtoutui mereen. Alus vajosi pohjaan, mistä se nousi pintaan puoli tuntia myöhemmin etsimään tuloksetta veden varaan joutuneita. Veneen päälliköksi tuli komissaarin käskyllä perämies luutnantti Penkin. Alus jatkoi matkaansa pinta-ajossa, jolloin se joutui ilmahyökkäykseen. Hyökkäyksessä haavoittui kaksi miestä. Matka jatkui vuorotellen pinnalla ja sukelluksissa. Alus saapui 12. elokuuta Ristnan edustalle, mistä jatkettaessa se ajoi 14. elokuuta  karille. Aluksen avuksi saapuneet vartioalus ja raivaaja hinasivat sukellusveneen Tallinnaan, jonne ne saapuivat 15. elokuuta.
Aluksen päälliköksi siirrettiin komentaja M. V. Fedotov, jonka alaisuudessa vene osallistui Tallinnan evakuointiin 28.-29. elokuuta. Alus saapui 30. elokuuta Kronstadtiin, missä päälliköksi nimitettiin komentajakapteeni I. V. Gratsev. Alus lähti 9. marraskuuta jäänmurtajan avustamana Leningradiin, jonne ne saapuivat seuraavana päivänä.
Alus upotettiin 14. heinäkuuta 1942.
Luigi Pelloux

| Luigi Pelloux |
| --- | --- |

Italian pääministeri
 29. kesäkuuta 1898–24. kesäkuuta 1900  
Monarkki:  Umberto I
Edeltäjä:  Antonio Starabba
Seuraaja:  Giuseppe Saracco
Henkilötiedot
Syntynyt: 1. maaliskuuta 1839 La Roche-sur-Foron, Sardinian kuningaskunta
Kuollut: 26. lokakuuta 1924 (85 vuotta) Bordighera, Italian kuningaskunta
Tiedot
Puolue:  sitoutumaton
Luigi Pelloux (1. maaliskuuta 1839 La Roche-sur-Foron, Savoiji – 26. lokakuuta 1924 Bordighera) oli italialainen kenraali ja poliitikko, joka toimi Italian pääministerinä vuosina 1898–1900. Hän pyrki käyttämään ankaria keinoja ja epäparlamentaarisia menettelyjä sosiaalisten levottomuuksien tukahduttamiseen, ja ajoi siten Italian poliittisen kriisin partaalle.
Elämäkerta

Pelloux valmistui Torinon sotilasakatemiasta vuonna 1857 tykistöupseeriksi ja osallistui vuosien 1859–1860 sekä 1866 sotiin Itävaltaa vastaan. Syyskuun 1870 Rooman valtauksen yhteydessä hän komensi majurina tykistöosastoa, joka onnistui ensimmäisenä murtamaan kaupungin muurin ampumalla siihen kuuluisan aukon Porta Pian luona ja mahdollisti siten italialaisten etenemisen kaupunkiin. Pelloux ylennettiin 1878 everstiksi, 1885 kenraalimajuriksi ja 1891 kenraaliluutnantiksi. Siirryttyään politiikkaan hän toimi 1881–1895 Italian edustajakamarin jäsenenä ja 1880–1884 sotaministeriön pääsihteerinä, myötävaikuttaen vuoden 1884 armeijauudistukseen. Hän oli myös kahdesti Italian sotaministerinä: 1891–1893 Rudinìn ja Giolittin hallituksissa sekä 1896–1897 Rudinìn toisessa hallituksessa. Vuonna 1896 hänet nimitettiin senaattoriksi. Toukokuussa 1898 Pelloux lähetettiin kuninkaallisena komissaarina Bariin taltuttamaan siellä puhjenneita levottomuuksia, ja hän hoiti toimeksiantonsa tahdikkaasti. Hän kieltäytyi julistamasta Barissa poikkeustilaa, sillä hän katsoi levottomuuksien johtuvan kansalaisten äärimmäisestä taloudellisesta hädästä, ja saavutti näin vasemmiston myötämielisyyden.
Pelloux kutsuttiin pääministeriksi kesäkuussa 1898 levottomuuksien riehuessa yhä eri puolilla Italiaa. Ratkaisuna hän esitteli helmikuussa 1899 lakiesityksen, joka olisi kaventanut merkittävästi kansalaisoikeuksia, kuten yhdistymis-, kokoontumis- ja painovapautta. Pelloux erosi hallituksensa ulkopoliittisten vastoinkäymisten vuoksi maaliskuussa 1899, mutta kokosi heti perään uuden, aiempaa konservatiivisemman hallituksen. Vaikka olot Italiassa olivat rauhoituneet edellisvuodesta, Pelloux muutti lakiesitystään entistäkin jyrkempään muotoon, mikä nostatti parlamentin vasemmisto-opposition vastarintaan. Kun sosialistit ja radikaalit pyrkivät erilaisin keinoin jarruttamaan esityksen käsittelyä parlamentissa, Pelloux järjesti sen kesäkuussa 1899 väliaikaisesti voimaan kuninkaallisella määräyksellä ilman parlamentin hyväksyntää. Italian kassaatio-oikeus kuitenkin peruutti lain helmikuussa 1900, minkä jälkeen hallituksen oli palautettava se parlamentin käsitelyyn. Kun kiistat kuninkaan ja parlamentin perustuslaillisista valtaoikeuksista sekä parlamentin työtä haitannut vasemmiston sitkeä jarrutus olivat jatkuneet kuukausia, Pelloux taipui keväällä 1900 hajottamaan parlamentin. Vaalit johtivat vasemmiston voittoon. Pelloux joutui lopulta eroamaan 18. kesäkuuta 1900. Hän toimi sen jälkeen vielä kahden vuoden ajan armeijakunnan komentajana Torinossa.
Luís Bará

| Luís Bará> Xosé Luís Bará Torres |
| --- | --- |
 Luís Bará vuonna 2015.
Henkilötiedot
Syntynyt: 1965 Vilaboa
Poliitikko
Puolue:  Bloque Nacionalista Galego
Xosé Luís Bará Torres (kutsumanimeltään Luís Bará) (s. 1965 Vilaboa) on galicialainen poliitikko. Hän edustaa Galician itsenäisyyttä tavoittelevaa vasemmistolaista Bloque Nacionalista Galego -puoluetta Galician alueparlamentissa. Hän repi Espanjan kuninkaan Felipe VI:n kuvan Galician parlamentin puhujanpöntössä 11.4.2018 vain noin kuukausi sen jälkeen, kun Euroopan ihmisoikeustuomioistuin oli määrännyt Espanjan kumoamaan antamansa rangaistukset ja korvaamaan oikeudenkäyntikulut vuonna 2007 mielenosoituksessa Espanjan kuninkaan kuvan polttaneelle kahdelle katalonialaisnuorelle. Galician parlamentin puheenjohtaja Miguel Santalices harkitsi Barán rankaisemista mielenilmauksestaan, mutta jätti lopulta rangaistuksen antamatta parlamentin lakiasiantuntijoitten todettua, ettei symbolinen mielenilmaus ole peruste rangaistukselle.
Lucas Lessio

| Lucas Lessio |
| --- | --- |

Henkilötiedot
Syntynyt: 23. tammikuuta 1993 (ikä 31) Maple, ON, Kanada
Kansalaisuus:   Kanada
Jääkiekkoilija
Lempinimi:  Luke
Pelipaikka:  vasen laitahyökkääjä
Maila:  vasen
Pituus:  185 cm
Paino:  92 kg
Seura
Seura:  HC Bolzano
Sarja:  ICE Hockey League
Pelaajaura
Pääsarjaura:  2013–
Aik. seurat:  Portland Pirates (AHL) Phoenix/Arizona Coyotes (NHL) Springfield Falcons (AHL) Montreal Canadiens (NHL) St. John’s IceCaps (AHL) Medveščak Zagreb (KHL) Örebro HK (SHL) Dinamo Riika (KHL) Kunlun Red Star (KHL) HIFK (SML) HK Hradec Králové (ČEL) Grizzlys Wolfsburg (DEL) Krefeld Pinguine (DEL) Klagenfurter AC (ICEHL)
NHL-varaus:  56. varaus, 2011 Phoenix Coyotes
Lucas Lessio (s. 23. tammikuuta 1993 Maple, Ontario, Kanada) on kanadalainen jääkiekkoilija. Hän on pelipaikaltaan vasen laitahyökkääjä. Lessio on pelannut urallaan myös yhteensä 41 NHL-ottelua Arizona Coyotesissa ja Montreal Canadiensissa. Hän on pelannut myös KHL:ssä, Ruotsissa ja Suomessa.
Ura > Maajoukkueura

| Mitalit> Maa:   Kanada.Miesten jääkiekko.Ivan Hlinkan muistoturnaus  | Mitalit> Maa:   Kanada.Miesten jääkiekko.Ivan Hlinkan muistoturnaus  | Mitalit> Maa:   Kanada.Miesten jääkiekko.Ivan Hlinkan muistoturnaus  | Maa:   Kanada> Miesten jääkiekko. |
| --- | --- | --- | --- |
|  Kultaa | Piešťany 2010 | jääkiekko |  |
Lessio pelasi alle 18-vuotiaiden Ivan Hlinkan muistoturnauksessa vuonna 2010, jolloin hän voitti kultaa. Lessio edusti myös Canada Ontarion joukkuetta World U-17 Hockey Challengessa vuonna 2010, jolloin hän voitti hopeaa. Lessio jakoi joukkueensa sisäisen pistepörssin voiton Daniel Catenaccin ja Matt Puempelin kanssa tehoilla 2+3=5.
Štš-329

| Štš-329 |
| --- | --- |

Aluksen vaiheet
Rakentaja:  Itämeren telakka, Leningrad
Kölinlasku:  1934
Palveluskäyttöön:  1939
Tekniset tiedot
Uppouma:  577 t (pinnalla) 704 t (sukellus)
Pituus:  57 m
Nopeus:  12,5 solmua (pinnalla)  6,3 solmua (sukellus)
Miehistöä:  38
Aseistus
Aseistus:  6 × torpedoputkea 2 × 45 mm tykkiä
Štš-329 (ven. Щ-329) oli Neuvostoliiton Itämeren laivaston dieselkäyttöinen Štšuka-luokan sukellusvene.
Valmistus

Alus tilattiin Leningradista Itämeren telakalta, missä köli laskettiin 1934. Alus otettiin palvelukseen 1939.
Palvelus

Alus nimettiin lokakuussa 1940 Štš-141:ksi".
Lucasin ja Lehmerin alkulukutesti Mersennen luvuille

Lucasin ja Lehmerin alkulukutesti  Mersennen luvuille on algoritmi, jolla voi määrittää onko annettu Mersennen luku alkuluku. Testin keksi ensimmäisenä Edouard Lucas vuonna 1878 ja testiä kehitti Derrick Lehmer 1930-luvulla.
Testi

Lucasin ja Lehmerin alkulukutesti Mersennen luvuille toimii seuraavasti: Olkoon Mp = 2p− 1 testattava Mersennen luku, missä p on pariton alkuluku. Määritellään sarja {si} kaikilla i ≥ 0 asettamalla
Tällöin Mp on alkuluku vain jos
Lukua sp − 2 mod Mp kutsutaan p:n Lucasin ja Lehmerin jäännökseksi.
Aiheesta muualla

MathWorld: Lucasin ja Lehmerin testi
GIMPS (The Great Internet Mersenne Prime Search)
Lucasin ja Lehmerin testin todistus archive.org
Lucas Lima

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Lucas Rafael Araújo Lima
Syntymäaika: 9. heinäkuuta 1990
Syntymäpaikka: Marília, Brasilia
Pelipaikka: hyökkäävä keskikenttäpelaaja
Pituus: 175 senttimetriä
Seura
Seura: Santos FC
Pelinumero: 20
Junioriseurat
2008: Rio Preto
2009: América-SP
2009–2010: Inter de Limeira
Seurat
| Vuodet | Seura | O | (M) |
| 2010–2012 | Inter de Limeira | 0 | (0) |
| 2012–2013 | Internacional | 14 | (0) |
| 2013 | → Recife (laina) | 36 | (7) |
| 2014– | Santos | 64 | (7) |
Maajoukkue
| 2015– | Brasilia | 5 | (1) |
 Seurajoukkueuran tilastot kattavat vain kansalliset sarjat, päivitetty 15. marraskuuta 2015.  Maajoukkueuran tilastot päivitetty 15. marraskuuta 2015.
Lucas Rafael Araújo Lima (s. 9. heinäkuuta 1990 Marília) on brasilialainen jalkapalloilija, joka edustaa Série A:ssa pelaavaa Santos FC:tä. Vasenjalkainen Lima on pelipaikaltaan hyökkäävä keskikenttäpelaaja. Hän kuuluu myös Brasilian jalkapallomaajoukkueeseen.
Ura > Seurajoukkueura

Lima aloitti uransa Inter de Limeirassa, jota hän edusti vuodet 2010–2010, muttei pelannut otteluakaan seuran paidassa. Vuodet 2012–2013 hän edusti Série A:n Internacionalia pelaten 14 ottelussa. Vuonna 2013 hän oli lainalla Sport Club do Recifessä, jossa maaleja kertyi 36 ottelussa seitsemän. Hän debytoi Recifen paidassa myös Copa Sudamericanassa. Helmikuussa 2014 Lima siirtyi Santos FC:hen. Hän voitti seuran kanssa Campeonato Paulistan vuonna 2015.
Ura > Maajoukkueura

Lima debytoi Brasilian jalkapallomaajoukkueessa syyskuussa 2015 ystävyysottelussa Costa Ricaa vastaan. Avausmaalinsa hän teki saman vuoden marraskuussa MM-karsintaottelussa Argentiinaa vastaan.
Saavutukset

Seurajoukkuetasolla
Campeonato Paulista: 2015
Luonnonmukainen rakastaja

| Luonnonmukainen rakastaja |
| --- | --- |
 DVD-julkaisun kansi.
Tyyli:  komedia
Pääosissa:  Tom Lindholm Outi Mäenpää Anna Haaranen
Alkuperämaa:  Suomi
Alkuperäiskieli:  suomi
Esitetty:  8. tammikuuta 1992 – 11. helmikuuta 1992
Tuotantokausia:  1
Jaksoja:  6
Tuotanto
Ohjaaja(t):  Esko Leimu
Käsikirjoittaja(t):  Jukka Mäkinen
Aiheesta muualla
IMDb 
Luonnonmukainen rakastaja on Esko Leimun ohjaama ja Jukka Mäkisen käsikirjoittama kuusiosainen komediasarja vuodelta 1992. Sarja kertoo Eko-nimisestä henkilöstä (Tom Lindholm), joka matkaa kulttuurielämän ankeilta sivupoluilta maaseudulle perustamaan ekokuntaa. Sarja on esitetty uusintana vuonna 1998 ja se on julkaistu DVD:nä.
Aiheesta muualla

Luonnonmukainen rakastaja Internet Movie Databasessa (englanniksi)
Yle Areena: Luonnonmukainen rakastaja
Lähde (liikekeskus)

| Lähde |
| --- | --- |

Sijainti:  Rajamäki
Liikkeiden määrä:  9 [lähde? ]
Lähde on Rajamäelle syyskuussa 2018 valmistunut liikekeskus, jonka avajaiset pidettiin 11. lokakuuta. Pääliikkeinä toimivat K-Supermarket ja S-market. Muita palveluja ovat KodinMarket, Hesburger, Kotipizza, Rajamäen apteekki, Instrumentarium ja Pieni Hoitohuone. Liikekeskuksen edessä sijaitsee Otto-automaatin käteisnoutopiste. Alueelle tulee esimerkiksi viljelypalstoja asukkaiden käyttöön. Alueen suunnittelussa näkyvät kuntalaisten kanssa kehitetyt teemat.
Kotikäynti (mormonismi)

Kotikäyntiopetus (engl. visiting teaching) on Myöhempien Aikojen Pyhien Jeesuksen Kristuksen kirkossa työmuoto, jossa seurakunnan vapaaehtoiset naisjäsenet (kutsutaan kotikäyntisisariksi) vierailevat seurakunnan toisten naispuolisten jäsenten luona. Kotikäyntiopetuksen järjestää kirkon naisjärjestö, Apuyhdistys, joka on yksi kirkon apujärjestöistä. Yleensä jokaisella apuyhdistyksen kotikäyntisisarella on oma kotikäyntipari, joilla on osoitettu muutama sisar, joiden luokse tehdä kotiopetuskäyntejä. Kotiopetuskäynnillä luetaan Raamattua tai muita kirkon pyhiä kirjoituksia, tutkitaan ajankohtaisia artikkeleita Liahona-lehdestä ja rukoillaan. Samalla kotikäyntisisarten tulee selvittää, tarvitseeko heidän vierailemansa sisar apua tai tukea joissain ajallisissa asiossa tai tarvitisiko hän tukea miespuolisilta pappeudenhaltijoilta. Huhtikuun 1. päivänä 2018 kirkon presidentti Russell M. Nelson ilmoitti, että kotikäyntiopetus samoin kuin kotiopetus lopetetaan nykymuodossaan ja korvataan uudenmallisella palvelutyökonseptilla.
Luomo

Luomo voi tarkoittaa seuraavaa:
Ravintola

Luomo, aiempi helsinkiläinen ravintola (Michelin-tähti vuosina 2009–2015).
Taiteilijanimi

Luomo, on ollut eräs oululaisen Sasu Ripatin taiteilijanimistä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luomo”, voi hakea sivunnimihaulla, laajalla sivunnimihaulla tai tekstihaulla.
Luomis- ja hävitysoperaattorit

Hävitysoperaattori eli annihilaatio-operaattori on fysiikassa sellainen operaattori, joka vähentää tietystä kvanttimekaanisesta tilasta hiukkasen. Sen sijaan hävitysoperaattorin Hermiten konjugaatti eli luomisoperaattori lisää tiettyyn tilaan hiukkasen.
Kvanttimekaniikassa hävitys- ja luomisoperaattoreita käytetään tikapuuoperaattoreina kvanttimekaaniselle harmoniselle värähtelijälle, jolloin luomisoperaattori lisää ja hävitysoperaattori pienentää energiatasoa.[lähde? ]
Määritelmä

Merkitään luomisoperaattoria symbolilla  \scriptstyle {\hat {a}} ja hävitysoperaattoria symbolilla  \scriptstyle {\hat {a}}^{\dagger }. Bosonien luomis- ja hävitysoperaattoreille pätee[lähde? ]
Systeemin tilaa kuvaa tilavektori  \scriptstyle |n\rangle , joka siis on niin sanottu ket-vektori ja määrittelee hiukkasten määrän. Kun kyseessä on tyhjiö, tilavektori on muotoa  \scriptstyle |0\rangle .
Luomis- ja hävitysoperaattorien operoidessa tilavektoria saadaan yhtälöt
{\hat {a}}|n\rangle ={\sqrt {n}}|n-1\rangle
{\hat {a}}^{\dagger }|n\rangle ={\sqrt {n+1}}|n+1\rangle .
Määritellään lukumääräoperaattori  \scriptstyle {\hat {N}}:
Nyt toteutuvat kommutaattorit
Lukumääräoperaattorin ominaistilat  \scriptstyle |n\rangle  merkitään
Energian ominaistilat merkitään
missä siis  \scriptstyle E_{n} on energian ominaisarvot, eli ainoat arvot, joita energia voi systeemissä saada.
Kotila

Kotila voi tarkoittaa:
Heikki Kotila (1960–2010), pappi, päätoimittaja ja käytännöllisen teologian professori
Marko Kotila (s. 1974), kestävyys- ja keskimatkojen juoksija sekä maastojuoksija
Matti Kotila (1887–1953), kansanedustaja ja maanviljelijä
Paavo Kotila (1927–2014), kestävyysjuoksija
Kotila, kylä Puolangalla
Kotila, kylä Pälkäneellä
Kotila, kylä Toholammilla
Asunto-Osakeyhtiö Kotila, kerrostalo ja asunto-osakeyhtiö Lahdessa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kotila”, voi hakea sivunnimihaulla, laajalla sivunnimihaulla tai tekstihaulla.
Kotikuri (parisuhde)

Kotikurilla (engl. domestic discipline, lyh. DD) tarkoitetaan osapuolten vapaaehtoiseen suostumukseen perustuvaa parisuhdemuotoa, jossa suhde on jaettu selkeästi dominoivaan ja alistuvaan rooleihin. Kotikuri ei ole sukupuoleen tai uskontoon sidottua.
Kotikurisuhteessa voi toteutua esimerkiksi seuraavia piirteitä:
Dominoivalla osapuolella on viimeinen sama yhteisiin päätöksiin.
Dominoiva käyttää rangaistuksia (esimerkiksi piiskausta) ja palkkioita, joilla ohjaa alistuvan osapuolen toimintaa.
Dominoiva kouluttaa alistuvaa osapuolta.
Kotityöt ja tehtävät on selkeästi jaettu.
Kotikurin tarkoituksena voi olla:
Seksuaalisen mielihyvän tuottaminen yhdelle tai useammalle osapuolelle.
Pattitilanteiden ja riitojen vähentäminen, koska riitojen ratkaisemiseen on nopeampi päätöksentekomalli.
Paikallaan seisovan parisuhteen uudelleenherättäminen.
Alistuva osapuoli haluaa välttää vastuun kantamista sekä valintojen tekemistä ja haluaa siten nauttia stressivapaasta elämästä.
Alistuva osapuoli haluaa kasvaa henkisesti (esimerkiksi käytöstavat, itsevarmuus), muttei usko pystyvänsä siihen muuten kuin voimakkaan ulkopuolisen voiman ohjaamana.
Dominoiva osapuoli haluaa kantaa vastuuta, kouluttaa toista osapuolta sekä nauttia roolin tuomasta vallan tunteesta.
Uskonnollinen elämäntapa (esimerkiksi Christian Domestic Discipline, CDD).
Rajanveto kotikurisuhteen ja BDSM-suhteen välillä on tulkinnanvarainen. Kotikurisuhde voidaan nähdä myös sadomasokistisena fetissinä.
Kvarnbyån

| Kvarnbyån |
| --- | --- |
Alkulähde:  Finnsjön
Laskupaikka:  Degersjön
Maat:   Suomi
Pituus:  1 km
Kvarnbyån on pieni joki Pohjassa Raaseporissa Länsi-Uudellamaalla. Se alkaa Finnsjönista ja kulkee kohti etelää Degersjöniin.
Kvarnbyån virtaa lehtipuuvaltaisen metsän keskellä. Pudotuskorkeus Finnsjön ja Degersjön välillä on yli seitsemän metriä. Runsaan kilometrin mittaisen joen varrella on lukuisia koskia. Joen leveys on viidestä seitsemään metriä. Joessa on runsaasti taimenta, sen kanta on alueella rauhoitettu. Enimmän osan kalastuskaudesta Kvarnbyån on kirkasvetistä.
Vesireitti Seljänalasesta etelään kohti Suomenlahtea (linnuntietä noin 10 km):
Seljänalanen (41 mpy) → Anskunjoki → Finnsjön → Kvarnbyån → Degersjön (19 mpy) → Fiskarsinjoki → Borgbyträsket → Suomenlahti.
Luomukanteleet

Luomukanteleet on Luoteis-Helsingin musiikkiopiston vuonna 1997 perustettu kanteleensoittoa opiskelevien lasten ja nuorten yhtye. Yhtyeen ohjaajana on toiminut sen perustamisesta lähtien kanteleensoiton opettaja Maarit Aarvala. Soittajia on ollut 30 soittajaa, samanaikaisia soittajia toistakymmentä. Yhtye on julkaissut neljä levyä ja kymmenvuotisjuhlakonsertistaan yhden yhteislevyn Satoja säveliä - monia kieliä . Luomukanteleet valittiin vuonna 2016 yhdeksi neljästä  Folklandian kärkiyhtyeestä.
Julkaisut

Hullu minä olin, 2005, LMKCD01
Satoja säveliä - monia kieliä, 2007
Tuulella, sateellakin, 2009, LMKCD02
Minä poljen, sinä ohjaat, 2013, LMKCD03
Piste, 2017, LMKCD04
Aiheesta muualla

Luomukanteleet Youtubessa
Kvarnträsk

| Kvarnträsk |
| --- | --- |
Valtiot:  Suomi 
Paikkakunta:  Espoo
Koordinaatit:  60°12′55″N, 24°35′00″E
Mittaustietoja
Pinnankorkeus:  26,1 m 
Rantaviiva:  1,3 km 
Pinta-ala:  0,06 km² 
 fiKvarnträsk 
Kvarnträsk on noin kuuden hehtaarin laajuinen järvi Espoossa. Virallisen kaupunginosajaon mukaan se sijaitsee Espoonkartanon kaupunginosassa. Lähin naapurijärvi on Dämman idässä. Turunväylä kulkee Kvarnträskin pohjoispuolitse.
Kvarnträskin ympärillä on Kvarnträskin luonnonsuojelualue.
Lucas Leiva

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Lucas Pezzini Leiva
Syntymäaika: 9. tammikuuta 1987 (ikä 37)
Syntymäpaikka:  Dourados, Brasilia
Pelipaikka: puolustava keskikenttäpelaaja
Pituus: 179 senttimetriä
Paino: 78 kilogrammaa
Seura
Seura:  SS Lazio
Pelinumero: 6
Junioriseurat
2004–2005:  Grêmio
Seurat
| Vuodet | Seura | O | (M) |
| 2005–2007 |  Grêmio | 38 | (4) |
| 2007–2017 |  Liverpool | 247 | (1) |
| 2017– |  SS Lazio | 85 | (2) |
Maajoukkue
| 2007 |  Brasilia U20 | 9 | (4) |
| 2008 |  Brasilia U23 | 7 | (0) |
| 2006–2013 |  Brasilia | 24 | (0) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2020.  Maajoukkueuran tilastot päivitetty 18. kesäkuuta 2020.
Lucas Pezzini Leiva tunnetummin vain Lucas (s. 9. tammikuuta 1987 Dourados, Mato Grosso do Sul, Brasilia) on brasilialainen jalkapalloilija, joka edustaa Italian Serie A:ssa pelaavaa SS Laziota. Hän on pelipaikaltaan puolustava keskikenttäpelaaja.
Ura

Lucas siirtyi kotimaansa Grêmiosta englantilaisseura Liverpooliin kesällä 2007. Hän pelasi kymmenen kauden aikana Valioliigassa 247 ottelua ja teki ainoan maalinsa toukokuussa 2009 Newcastle Unitedia vastaan. Kesällä 2017 hän siirtyi italialaisseura Lazioon, jossa hän on kolmen kauden aikana pelannut 85 Serie A -ottelua ja tehnyt niissä kaksi maalia. Lucas on pelannut Mestarien liigassa 25 ottelua, joissa hän on tehnyt yhden maalin, ja Eurooppa-liigassa 41 ottelua, joissa hän on tehnyt neljä maalia. Hän on voittanut Englannin liigacupin vuonna 2012 ja Italian cupin vuonna 2019.
Leiva voitti vuonna 2006 brasilialaisen Placar- lehden Bola de Ouro (Kultainen pallo) -palkinnon, joka annetaan Série A:n parhaalle pelaajalle. Hän edusti tällöin Grêmiota.[lähde? ]
Lucas kuului Pekingin olympialaisissa 2008 Brasilian pronssia saavuttaneeseen joukkueeseen. Brasilian A-maajoukkueessa hän pelasi ensimmäisen kerran elokuussa 2007. Copa Américassa 2011 hän pelasi neljä ottelua ja hänet ajettiin kentältä jatkoajalla puolivälieräottelussa, jonka Brasilia hävisi rangaistuspotkukilpailulla Paraguaylle. Viimeksi Lucas on pelannut maajoukkueessa marraskuussa 2013.
Saavutukset

Campeonato Brasileiro Série B (2005)
Bola de Ouro -palkinto (2006)
Pronssia Pekingin olympialaisissa (2008)
Englannin liigacupin voitto (2012)
Italian cupin voitto (2019)
Aiheesta muualla

Kuvia tai muita tiedostoja aiheesta Lucas Leiva Wikimedia Commonsissa
Lazio – Serie A
2 Gigot |
3 Pellegrini |
4 Patric |
5 Vecino |
6 Rovella |
7 Dele-Bashiru |
8 Guendouzi |
9 Pedro |
10 Zaccagni |
11 Castellanos |
13 Romagnoli |
14 Noslin |
18 Isaksen |
19 Dia |
20 Tchaouna |
22 Castrovilli |
23 Hysaj |
26 Bašić |
28 Anderson |
29 Lazzari |
30 Tavares |
34 Gila |
35 Mandas |
55 Furlanetto |
77 Marušić |
92 Akpa Akpro |
94 Provedel |
Valmentaja Baroni
Brasilian joukkue – Kesäolympialaiset 2008
1 Alves |
2 Rafinha |
3 A. Silva |
4 T. Silva |
5 Hernanes |
6 Marcelo |
7 Anderson |
8 Lucas |
9 Pato |
10 Ronaldinho |
11 Ramires |
12 Renan |
13 Ilsinho |
14 Breno |
15 Diego |
16 Neves |
17 Sóbis |
18 Jô |
Valmentaja Dunga
Brasilian joukkue – Copa América 2011
1 Júlio César |
2 Alves |
3 Lúcio |
4 Silva |
5 Lucas Leiva |
6 Santos |
7 Robinho |
8 Ramires |
9 Pato |
10 Ganso |
11 Neymar |
12 Victor |
13 Maicon |
14 Luisão |
15 Sandro |
16 Elano |
17 Elias |
18 Lucas |
19 Fred |
20 Jádson |
21 Adriano |
22 Jefferson |
23 David Luiz |
Valmentaja Menezes
US Hollerich Bonnevoie

Union Sportive Hollerich Bonnevoie oli jalkapalloseura Luxemburgin kaupungista. Se perustettiin vuonna 1908. Se voitti Luxemburgin mestaruuden viidesti 1910–luvulla. Mestaruudet ovat kausilta 1911–12, 1913–14, 1914–15, 1915–16 ja 1916–17. Vuonna 1925 Hollerich Bonnevoie fuusioitui JS Verlorenkostin kanssa muodostaen Union Luxemburgin.
Kvarnträsk (Siuntio)

| Kvarnträsk |
| --- | --- |
Valtiot:  Suomi 
Paikkakunta:  Siuntio
Koordinaatit:  60°03′55″N, 24°16′30″E
Järvinumero:  81V063.1.001 
Mittaustietoja
Pinnankorkeus:  17,8 m 
Rantaviiva:  2,8 km 
Pinta-ala:  0,2 km² 
 fiKvarnträsk 
Kvarnträsk on noin 20 hehtaarin laajuinen karu ja kirkasvetinen järvi Siuntion eteläosassa Suomenlahden rannikkoalueella. Se kuuluu Kopparnäs-Störsvikin luonnonsuojelu- ja virkistysalueeseen. Kvarnträskin länsiosassa on Träskholmenin saari. Järven ympäristö on kalliometsää, kaakossa sijaitsee pronssikautinen kalmisto. Kvarnträskin etäisyys Helsingin keskustasta on noin 38 kilometriä länsilounaaseen.
Suomessa on kahdeksan Kvarnträsk-nimistä järveä, viisi sijaitsee Raaseporissa, yksi Siuntiossa, yksi Espoossa ja yksi Mustasaaressa.